DOICIMÉAD INMHEÁNACH OIBRE DE CHUID AN CHOIMISIÚIN Achoimre Feidhmiúcháin ar an Measúnú Tionchair /* SEC/2011/1406 final */





1. Sainmhíniú na faidhbe Mar gheall ar imní faoin mbagairt mhéadaitheach i ndáil le hathrú aeráide domhanda ó thiúchain mhéadaitheacha de gháis cheaptha teasa (GCT) san atmaisféar, tá sraith beartas agus gníomhaíochtaí maolaithe á gcur chun feidhme agus á bpleanáil ag an AE. Is comhchuid thábhachtach den phróiseas seo é bunú creata láidir faireacháin, meastóireachta, tuairiscithe, agus fíoraithe de bhrí go gcuireann sé ar chumas an AE i measc eile beartais na todhchaí a fhorbairt agus a chur chun feidhme ar bhonn níos éifeachtaí agus a mheas agus a léiriú go bhfuil a chuid gealltanas á seachadadh aige. Is é Cinneadh 280/2004/CE[1]" (Cinneadh um “Meicníocht Faireacháin” – “MMD”) i ndáil le meicníocht le haghaidh faireacháin ar astaíochtaí gáis cheaptha teasa an AE agus cur chun feidhme Phrótacal Kiótó agus a chuid forálacha cur chun feidhme (Cinneadh 2005/166/CE)[2] na príomhionstraimí faireacháin, tuairiscithe, agus fíoraithe i ndáil le hastaíochtaí GCT. Leagtar amach iontu na sonraí i ndáil le tuairisciú na n-astaíochtaí GCT antrapaigineacha ó fhoinsí agus aistriú linnte agus i ndáil le soláthar faisnéise maidir le cláir náisiúnta chun laghdú a dhéanamh ar astaíochtaí, réamh-mheastacháin gáis cheaptha teasa, agus beartais agus bearta i gcomhréir le Creat-Choinbhinsiún na Náisiún Aontaithe ar an Athrú Aeráide (UNFCCC). Is léir i bhfianaise na sé bliana de thaithí ar chur chun feidhme Chinneadh 280/2004 agus a chuid forálacha cur chun feidhme Cinneadh 2005/166 mar aon leis an taithí bhreise gnóthaithe trí na hidirbheartaíochtaí idirnáisiúnta agus cur chun feidhme riachtanas UNFCCC éagsúil, go bhfuil roinnt réimsí ina bhféadfaí feabhsuithe suntasacha a chur i gcrích. Chomh maith leis sin, de bharr an riachtanais atá ann ár gcuid gníomhaíochtaí maolaithe a fheabhsú agus ár ngealltanais idirnáisiúnta agus intíre nua agus le teacht a chomhlíonadh, lena n-áirítear an straitéis Eoraip 2020, éilítear córas faireacháin agus tuairiscithe feabhsaithe. Go sainiúil déanfaidh an t-athbhreithniú ar an gCinneadh um Meicníocht Faireacháin iarracht aghaidh a thabhairt ar na fadhbanna seo a leanas: § Níl an córas faireacháin agus tuairiscithe reatha fónta chun na riachtanais nua a eascraíonn ón reachtaíocht nua a chur chun feidhme. Chuir an pacáiste athraithe aeráide agus fuinnimh comhaontaithe idir an Chomhairle agus Parlaimint na hEorpa agus arna ghlacadh ag Parlaimint na hEorpa ar 17 Nollaig 2008 tús le riachtanais nua i ndáil le faireachán agus le tuairisciú do BS, nach mór a ionchorprú in athbhreithniú ar Chinneadh 280/2004/CE ionas go mbeidh éifeacht leis. Níl dóthain sonraí ar fáil ag leibhéal AE chun tacú le forbairt agus le cur chun feidhme beartais na todhchaí. I roinnt réimsí/earnálacha a mbaineann fíorthábhacht leo i ndáil le hastaíochtaí GCT a laghdú agus dul i mbun gnímh ar leibhéal AE, níl dóthain sonraí ar fáil faoi láthair ná níl dóthain sonraí beachta bailithe chun dearadh agus cur chun feidhme beartais éifeachtach a éascú. Áirítear i measc na réimsí seo: a) iompar muirí, b) eitlíocht, c) talamhúsáid, athrú sa talamhúsáid agus foraoiseacht (LULUCF) agus c) oiriúnú. Ní áiríonn an córas faireacháin agus tuairiscithe reatha na forbairtí idirnáisiúnta is déanaí a rinneadh faoin UNFCCC agus ní sé fónta mar chóras chun comhlíonadh gealltanas idirnáisiúnta nua a áirithiú Thug an AE gealltanas idirnáisiúnta chun maoiniú aeráide suntasach mear-thosaithe agus fadtéarmach agus tacaíocht theicneolaíoch a sholáthar do thíortha i mbéal forbartha. Baineann fíorthábhacht le trédhearcacht agus le cuimsitheacht chineál agus méid na tacaíochta chun infheictheacht an AE, seachadadh éifeachtach agus creidiúnacht vis-à-vis ár gcomhpháirtithe idirnáisiúnta a áirithiú. Is minic go raibh na fadhbanna a aithníodh thuas mar bhonn le cáineadh géar ó thíortha eile nach bhfuil an AE agus a BS ag comhlíonadh a ngealltanas agus an gá atá leis na fadhbanna sin a chur ina gceart. Teastaíonn sonraí agus faisnéis bhreise chun faireachán a dhéanamh ar dhul chun cinn agus é mar aidhm an sprioc srianta astaíochtaí a chomhlíonadh, go háirithe de réir na straitéise Eoraip 2020. Áiríonn an straitéis Eoraip 2020, an straitéis beartais eacnamaíoch comhtháite nua d’fhás agus do phoist, spriocanna srianta náisiúnta astaíochtaí mar spriocanna ceannlíne. Tá easpa trédhearcachta, tráthúlachta, comhsheasmhachta, iomláine, inchomparáideachta san fhaisnéis atá á tuairisciú faoi láthair faoin gCinneadh um Meicníocht Faireacháin Léargas é an líon réasúnta ard cásanna neamhchomhlíonta le blianta beaga anuas go bhféadfaí trédhearcacht, beachtas, comhsheasmhacht agus éifeachtacht an chórais faireacháin agus tuairiscithe reatha a fheabhsú. Bunaithe ar thaithí is léir go bhfuil gá méadaithe le simpliú agus le sruthlíniú na riachtanas tuairiscithe reatha. Is léir, bunaithe ar thaithí le cur chun feidhme an chinnidh um meicníocht faireacháin nach raibh riachtanais tuairiscithe áirithe chomh héifeachtach agus a measadh a bheadh nó nach raibh an úsáid a measadh a bheadh á baint as an bhfaisnéis á baint as. Chomh maith leis sin, is léir go bhféadfaí níos mó úsáide a bhaint as roinnt nasc i measc ionstraimí tuairiscithe áirithe. 2. Anailís ar choimhdeacht Is é Airteagal 192(1) CFAE an bunús dlí atá leis an togra reachtach. Is é atá mar bhonn leis an togra reachtach ná cuspóir dlisteanach laistigh de scóip Airteagal 191(1) CFAE, eadhon, athrú aeráide a chomhrac (maolú agus oiriúnú). Is é an aidhm atá leis an togra reachtach ná infhaighteacht fhaisnéise do bheartas agus chinnteoireacht an Aontais a fheabhsú mar aon le comhordú agus le comhsheasmhacht tuairiscithe an AE agus na mBallstát faoin UNFCCC. Ní féidir an cuspóir seo a ghnóthú ar bhealach ar bith eile seachas tríd an togra reachtach. Níorbh fhéidir na gealltanas arna gcomhaontú go hidirnáisiúnta a chomhlíonadh trí ghníomhaíocht ag leibhéal náisiúnta ná ní leor í ach oiread chun na cuspóirí agus na spriocanna sonraithe faoin gCinneadh chun iarrachtaí a roinnt (406/2009/CE) a chur i gcrích. Tá sé riachtanach, dá réir sin, go gcruthaíonn an tAontas creat cumasúcháin, go mbunaítear creat tuairiscithe comhchuibhithe, a mhéid agus is féidir, ar mhaithe le déileáil le sainriachtanis idirnáisiúnta agus AE. Chomh maith leis sin, áiritheoidh gníomhaíocht ag leibhéal an AE buntáistí soiléire i gcomparáid le gníomhaíocht ar leibhéal náisiúnta mar gheall ar a cuid éifeachtachta. 3. Cuspóirí thionscnaimh an AE Is é an cuspóir ginearálta, trí thuairisciú tráthúil, agus trédhearcach, beacht, iomlán, comhsheasmhach, inchomparáide (TACCC) ag leibhéal AE agus BS: (a) tacú leis an AE agus le BS i ndáil lena ngealltanais faoin UNFCCC a chomhlíonadh, (b) tacú leis an AE agus le BS i ndáil lena ngealltanais mhaolaithe agus oiriúnaithe intíre a chur i gcrích, (c) tacú le forbairt agus le cur chun feidhme éifeachtach beartass AE. 3.1 Sainchuspóirí agus cuspóirí oibríochta § Riachtanais faireacháin agus tuairiscithe an Chinnidh chun iarrachtaí a roinnt (ESD) agus Córas athbhreithnithe an AE maidir le Trádáil Astaíochtaí (EU ETS) a chur chun feidhme o Cuspóirí oibríochta: § Timthriall athbhreithnithe agus comhlíonta a bhunú faoin gCinneadh chun iarrachtaí a roinnt; § Na riachtanais tuairiscithe a ionchorprú i ndáil le húsáid na n-ioncam ceantála mar atá sonraithe sa Treoir ETS athbhreithnithe; § An creat faireacháin agus tuairiscithe reatha a fheabhsú ar mhaithe leis na riachtanais reachtaíochta AE agus idirnáisiúnta amach anseo a chomhlíonadh o Cuspóirí oibríochta: § Riachtanais faireacháin agus tuairiscithe a bhunú don iompar muirí; § Riachtanais tuairiscithe a bhunú do thionchair aeráide neamh-CO2 na heitlíochta; § Riachtanais tuairiscithe a bhunú ar oiriúnú na hathraithe aeráide; § Breis riachtanas tuairiscithe a bhunú ar LULUCF; § Tuairisciú AE agus BS ar thacaíocht airgeadais agus teicneolaíochta arna soláthar do thíortha i mbéal forbartha a fheabhsú ag áirithiú go bhfuiltear ag cloí le gealltanais idirnáisiúnta faoin UNFCCC o Cuspóir oibríochta: Riachtanais tuairiscithe ar thacaíocht airgeadais agus theicniúil arna soláthar do thíortha i mbéal forbartha a shonrú; § Comhsheasmhacht tuairiscithe faoin MMD a fheabhsú leis an tuairisciú de réir ionstraimí dlí eile san AE a dhíríonn ar thruailleáin aeir o Cuspóir oibríochta: Naisc a chruthú idir tuairisciú na n-astaíochtaí GCT faoi EU ETS, an fhaisnéis tuairiscithe faoi E-PRTR, Treoir NEC agus Rialachán F-Gháis; § Tuairisciú a fheabhsú ag féachaint ar cheachtanna foghlamtha ó chur chun feidhme roimhe seo o Cuspóirí oibríochta § Tuairisciú a fheabhsú maidir le réamh-mheastacháin, beartais agus bearta; § Ullmhú na tuarascála náisiúnta fardail a fheabhsú; 4. Roghanna beartais agus measúnú na dtionchar Tá athbhreithniú an MMD ag tacú le cur chun feidhme beartais agus gealltanais glactha an AE, go háirithe gealltanais an AE faoin UNFCCC, na spriocanna agus ionstraimí reachtacha faoin bpacáiste Aeráide agus Fuinnimh, agus cur chun feidhme na straitéise Eoraip 2020. Tá meastóireacht déanta cheana féin ar thionchair chomhshaoil, shóisialta agus eacnamaíocha shonracha ar go leor de na réimsí i gceist ón tráth ar glacadh leis an bPacáiste Aeráide agus Fuinnimh a d’áirigh spriocanna agus beartais shonracha[3]. Cuireann an t-athbhreithniú ar an MMD agus na forálacha cur chun feidhme leis na buntáistí comhshaoil a aithníodh sna measúnuithe tionchair a ndearnadh ar na hionstraimí seo trí fhaireachán cuí ar chomhlíonadh na spriocanna a áirithiú. Tionchair chomhshaoil Tá athbhreithniú á dhéanamh ar an MMD chun feidhmíocht chomhshaoil an AE a mhéadú: a) trí infhaighteacht sonraí agus eolas ar chaighdeán níos fearr agus níos iomláine a áirithiú (caighdeán/iomláine sonraí), b) trí chomhlíonadh níos fearr spriocanna, gealltanas agus riachtanas intíre agus idirnáisiúnta a áirithiú (comhlíonadh gealltanas intíre agus/nó idirnáisiúnta), agus c) trí bhreis gníomhaíochtaí beartais na todhchaí a chumasú sa réimse seo le bheith deartha, forbartha agus curtha chun feidhme (breis forbartha/cur chun feidhme beartais). Táthar tar éis measúnú a dhéanamh ar na tionchair chomhshaoil i ndáil le gach rogha beartaithe bunaithe ar mheascán den trí chritéir thuasluaite mar atá infheidhme (na rátálacha a úsáideadh: úsáidtear + nó – chun tionchair dhearfacha nó tionchair dhiúltacha faoi seach a chur in iúl. Léiríonn = tionchar ar bith, +/- tionchar íseal, ++/--, tionchar meánach, +++/--- tionchar ard). Rinneadh measúnú sonrach ar chomhlíonadh agus ar shimpliú freisin. (Na rátálacha a úsáideadh i ndáil le comhlíonadh: LL: dóchúlacht íseal, ML: dóchúlacht mheánach, HL: dóchúlacht ard). Tionchair eacnamaíocha Is ionstraim é an MMD trína gcuirtear riachtanais tuairiscithe intíre agus idirnáisiúnta chun feidhme. Is leis an leibhéal náisiúnta a bhaineann na riachtanais seo, dá réir sin, baineann na príomhthionchair eacnamaíocha atá nasctha leis an MMD leis an ualach riaracháin a bheadh ar údaráis phoiblí ag leibhéal BS nuair a bheadh na hathruithe seo curtha chun feidhme. Tionchair eile (shóisialta, fhostaíochta, tionscail, FBManna) Beidh tionchair shóisialta bheaga ag na roghanna beartaithe a bhaineann le soláthar faisnéise don phobal, níor déileáladh go sonrach leis na tionchair seo sa mheasúnú tionchair. Ní fhorchuirtear aon riachtanais tuairiscithe díreacha nó indíreacha ar fhiontair bheaga nó mheánmhéide nó ar thionscal trí mheán an MMD, agus ní dócha go mbeidh aon tionchar ag an MMD ar fhostaíocht ach oiread, dá réir sin, ní dhearnadh aon mheasúnú eile ar a leithéid sin de thionchair. 4.1 Bunú timthrialla athbhreithnithe agus comhlíonta AE faoin gCinneadh chun iarrachtaí a roinnt Rogha 1: Gan athbhreithniú inmheánach ar leibhéal AE. Ag brath ar athbhreithniú reatha UNFCCC. ("gan athrú beartais"). (Cuireadh deireadh leis an bhfo-rogha seo ag céim luath.) Rogha 2: Cuirtear athbhreithniú fardail inmheánach chun feidhme ag leibhéal Eorpach ar mhaithe le spriocanna a shonrú (athbhreithniú tosaigh) agus tá an AE ag leanúint ar aghaidh ag brath ar an athbhreithniú fardail faoin UNFCCC, mar atá san MMD reatha, don timthriall bhliantúil comhlíonta faoi ESD. (Cuireadh deireadh leis an bhfo-rogha seo ag céim luath.) Rogha 3: Timthriall athbhreithnithe agus comhlíonta bliantúil "éadrom" ag leibhéal AE a bhunú i ndáil le cur chun feidhme an ESD agus athbhreithniú tosaigh cuimsitheach. (Bheadh an t-athbhreithniú bliantúil á dhéanamh in achar ama níos giorra le gnáthaimh sheiceála uathoibríocha den chuid is mó arna dtacú ag anailís ar thuarascálacha athbhreithithe UNFCCC roimhe seo, forbairt ar sheiceálacha agus nósanna imeachta reatha á gcur i gcrích faoi láthair ag an nGníomhaireacht Eorpach Chomhshaoil (EEA) faoin MMD). ("Athbhreithniú éadrom") Rogha 4: Timthriall comhlíonta agus próiseas athbhreithnithe cuimsitheach bliantúil don AE a bhunú i ndáil le cur chun feidhme an ESD mar aon le hathbhreithniú tosaigh cuimsitheach. Dhéanfaí an t-athbhreithniú seo a mhacasamhlú i ndiaidh athbhreithnithe an UNFCCC ach in achar ama níos giorra chun go bhféadfaí measúnú comhlíonta a dhéanamh i rith na bliana féilire. ("Athbhreithniú cuimsitheach") || Tionchair Chomhshaoil[4] || Ualach riaracháin Rogha 3: Athbhreithniú éadrom || + || €15,000-30,000 Rogha 4: Athbhreithniú cuimsitheach || +++ || €50,000-100,000 Cuireadh fo-roghanna i ndáil le cóireáil na n-atháireamh ag eascairt a) ó fheabhsuithe bliantúla modheolaíocha nó sonraí an ghnó mar is gnáth sna fardail gáis cheaptha teasa (cás 1), agus b) ó athrú sna rialacha tuairiscithe ag leibhéal idirnáisiúnta (cás 2), sa timthriall tuairiscithe, athbhreithnithe agus comhlíonta bliantúil san áireamh freisin. 4.2 Na riachtanais tuairiscithe a ionchorprú i ndáil le húsáid na n-ioncam ceantála faoin Treoir ETS athbhreithnithe Tá sé tuairiscithe go soiléir sa Treoir ETS athbhreithnithe go dtuairisceofar na riachtanais tuairiscithe bhreise a bhaineann le húsáid na n-ioncam ó cheantáil liúntas sna tuairiscí arna dtíolacadh faoi Chinneadh Uimh 280/2004/CE[5]. 4.3. Riachtanais faireacháin agus thuairiscithe a bhunú le haghaidh astaíochtaí ón iompar muirí idirnáisiúnta Rogha 1: Leanúint den faireachán agus den tuairisciú reatha atá á dhéanamh ar astaíochtaí GCT ó iompar muirí intíre agus idirnáisiúnta i bhfardail GCT gan an bunús le haghaidh sonraí feabhsaithe bunúsacha a bhunú. ("gan athrú beartais") Rogha 2: Riachtanais mhionsonraithe faireacháin agus tuairiscithe a bhunú le haghaidh Ballstát. (D’áireodh an rogha seo an bonn faireacháin a shainmhíniú, na critéir le haghaidh leithdháileadh astaíochtaí chuig MS a bhunú mar aon leis na sonraí riaracháin a bhaineann le tuairisciú. ("Riachtanais tuairiscithe mionsonraithe anois") Rogha 3: An bunús a bhunú le haghaidh treoirlínte faireacháin agus tuairiscithe nua a éascóidh glacadh le forálacha mionsonraithe i reachtaíocht na todhchaí trí choisteolaíocht nuair atá beart glactha ag an Eagraíocht Mhuirí Idirnáisiúnta nó an AE. ("Creat anois, sonraí níos déanaí") || Tionchair Chomhshaoil || Comhlíonadh || Ualach riaracháin Rogha 1: gan athrú beartais || - - || nb || nb Rogha 2: Riachtanais tuairiscithe mionsonraithe anois || + || ML || - - - Rogha 3: Creat anois, sonraí níos déanaí || + + + || HL || - 4.4 Riachtanais tuairiscithe a bhunú maidir le tionchair neamh-CO2 na heitlíochta ar an aeráid domhanda Rogha 1: Leanúint de tuairisciú reatha na n-astaíochtaí GCT ón eitlíocht intíre agus idirnáisiúnta i bhfardail GCT atá teoranta d’astaíochtaí CO2.("gan athrú beartais") Rogha 2: A éileamh go dtuairisceodh Ballstáit ar thionchair aeráide neamh-CO2 na heitlíochta trí thionchair CO2 a iolrú faoi fhachtóir réamhshainithe. (D’fhéadfadh an Coiste Taighde um Athrú Aeráide an fachtóir seo a athrú d’fhonn léargas a thabhairt ar na torthaí eolaíochta is déanaí.) ("Cur Chuige Iolraitheora") Rogha 3: A éileamh go dtuairisceodh Ballstáit éifeachtaí aeráide neamh-CO2 na heitlíochta bunaithe ar shamhlacha mionsonraithe. ("Cur chuige samhaltaithe") Rogha 4: Glacadh le riachtanais tuairiscithe nua i ndáil le héifeachtaí neamh-CO2 na heitlíochta do BS bunaithe ar chóras dhá shraith. (Faoin rogha seo, thuairisceodh na Ballstáit úd a thuairiscigh os cionn 3% d’astaíochtaí iomlána CO2 an AE ó eitlíocht ar éifeachtaí neamh-CO2 na heitlíochta bunaithe ar shamhlacha mionsonraithe. (I láthair na huaire, bheadh sé seo i gceist sa Fhrainc, sa Ghearmáin, san Iodáil, san Ísiltír, sa Spáinn agus sa RA, atá freagrach as thart ar 80% de na hastaíochtaí CO2.) D’fhéadfadh gach BS eile tuairisciú ag baint úsáide as samhlacha mionsonraithe ach, mura mbeadh sé indéanta, d’fhéadfaidís an cur chuige iolraitheora a úsáid. ("Cur chuige srathach") || Tionchair chomhshaoil || Comhlíonadh || Ualach riaracháin Rogha 1: gan athrú beartais || - || = || = Rogha 2: Cur chuige iolraitheora || + || HL || € 24,000 Rogha 3: Cur chuige samhaltaithe || ++ || LL || € 6.75 milliún Rogha 4: Cur chuige srathach || +++ || ML || € 1.52 milliún 4.5 Riachtanais tuairiscithe a bhunú ar oiriúnú an athraithe aeráide Rogha 1: Leanúint den tuairisciú reatha ar thionchair, leochaileacht an athraithe aeráide agus oiriúnú dó i gcumarsáid náisiúnta na mBallstát faoin UNFCCC agus an fhaisnéis seo a úsáid chun críocha an AE. ("gan athrú beartais") Rogha 2: A éileamh go dtuairisceodh BS go cuimsitheach ar bhonn bliantúil ar a dtionchair, leochaileacht agus gníomhaíochtaí oirúnaithe don athrú aeráide.(Chlúdódh an rogha seo, i measc eile, na tionchair bhreathnaithe agus réamh-mheasta in aghaidh na hearnála, measúnú ar phríomh-leochaileachtaí in aghaidh an réigiúin agus in aghaidh na hearnála, an straitéis oiriúnaithe náisiúnta agus/nó réigiúnach reatha agus bearta atá curtha chun feidhme agus beartaithe, faisnéis faoi straitéisí agus faoi thionscadail dhéthaobhacha agus iltaobhacha ar oiriúnú agus an buiséad cuí leithdháilte). ("Tuairisciú cuimsitheach") Rogha 3: A éileamh go dtuairisceodh BS ar bhonn bliantúil ar a gcuid gníomhaíochtaí oiriúnaithe náisiúnta don athrú aeráide, gníomhaíochtaí atá curtha chun feidhme agus beartaithe. Faoin rogha seo, chuirfí liosta táscach den fhaisnéis atá le tuairisciú ar fáil. ("Tuairisciú ar ghníomhaíochtaí") || Tionchair chomhshaoil || Comhlíonadh || Ualach riaracháin Rogha 1: gan athrú beartais || - || = || = Rogha 2: Tuairisciú cuimsitheach || +++ || LL || EUR 1 go 2.24 milliún Rogha 3: Tuairisciú ar ghníomhaíochtaí || ++ || HL || EUR 120,000 4.6 Breis riachtanas tuairiscithe a bhunú ar LULUCF Rogha 1: Leanúint de tuairisciú reatha maidir le talamhúsáid, athrú sa talamhúsáid agus foraoiseacht. ("gan athrú beartais") Rogha 2: Riachtanais tuairiscithe athbhreithnithe a bhunú do ghníomhaíochtaí LULUCF, bunaithe ar fhaisnéis ó idirbheartaíochtaí idirnáisiúnta leanúnacha (agus le cois riachtanas tuairiscithe reatha), sna réimsí seo a leanas ("Riachtanais mhionsonraithe anois"):[6] § Astaíochtaí agus leagan ó ghníomhaíocht bainistíochta foraoise a thuar agus a thuairisciú ar bhonn éigeantach § Sonraí maidir le hastaíochtaí ó tháirgí adhmaid bainte a thuar agus a thuairisciú (éigeantach) § Astaíochtaí agus leagan ó athfhliuchadh agus ó dhraenáil a thuar agus a thuairisciú (deonach)[7] § Astaíochtaí agus leagan atá faoi réir “force majeure”[8] a thuar agus a thuairisciú (deonach) § Luachanna leibhéal tagartha na bainistíochta foraoise a thabhairt cothrom le dáta bunaithe ar shonraí nua nó ar fheabhsuithe modheolaíocha Rogha 3: An bunús a bhunú le haghaidh treoirlínte tuairiscithe nua a éascóidh glacadh forálacha mionsonraithe i reachtaíocht na todhchaí ach na bearta ábhartha a bheith glactha ag leibhéal AE nó idirnáisiúnta. (Go bunúsach, ciallaíonn sé seo go mbeidh an scóip tuairiscithe á cinneadh bunaithe ar nós imeachta comhchinnteoireachta lena reachtaítear ról LULUCF i ngealltanas laghduithe astaíochtaí GCT an AE, agus ag an am céanna bheadh na sonraí teicniúla á mbunú trí ghníomhartha tarmligthe ("coisteolaíocht") laistigh de chreat arba chomhaontú ag Parlaimint na hEorpa agus ag an gComhairle.) ("Creat anois, sonraí níos déanaí") || Tionchair chomhshaoil || Comhlíonadh || Ualach riaracháin Rogha 1: gan athrú beartais || - - - || = || = Rogha 2: Riachtanais mhionsonraithe anois || + + || ML || EUR 610,000 go € 710,000 Rogha 3: Creat anois, sonraí níos déanaí || + + + || HL || < EUR 610,000 go € 710,000 4.7 Riachtanais tuairiscithe a bhunú ar thacaíocht airgeadais agus teicneolaíochta arna soláthar do thíortha i mbéal forbartha Rogha 1: Leanúint de tuairisciú ar an tacaíocht airgeadais agus teicneolaíochta atá á soláthar do thíortha i mbéal forbartha trí chumarsáid náisiúnta BS faoin UNFCCC gan riachtanais tuairiscithe ar leith a bheith i gceist ag leibhéal an AE.("gan athrú beartais") Rogha 2: A éileamh ar BS faisnéis faoi thacaíocht airgeadais agus teicneolaíochta a thuairisciú ar bhonn deonach gach 2 bhliain bunaithe ar na treoirlínte cumarsáide náisiúnta. ("Tuairisciú deonach") Rogha 3: A éileamh go dtuairisceodh BS ar bhonn bliantúil, trí mheán formáidí sruthlínithe, tacaíocht airgeadais agus theicniúil arna soláthar do thíortha i mbéal forbartha ar na treoirlínte cumarsáide náisiúnta reatha ach a éilíonn faisnéis níos cuimsithí ar chláir theicneolaíochta agus ar úsáid modheolaíochtaí a forbraíodh laistigh den AE le tuairisciú ar thacaíocht airgeadais agus ar tháscairí i ndáil le sreabhadh airgeadais um Choiste Cúnaimh Forbartha (DAC) an OECD. ("Tuairisciú cuimsitheach") || Tionchair chomhshaoil || Comhlíonadh || Ualach riaracháin Rogha 1: gan athrú beartais || - - - || = || = Rogha 2: Tuairisciú deonach || + || ML || €65,000 Rogha 3: Tuairisciú cuimsitheach || +++ || ML || €195,000 4.8 Comhsheasmhacht a fheabhsú le hionstraimí dlí eile san AE ag díriú ar thruailleáin aeir Rogha 1: Déileáil le riachtanais tuairiscithe san MMD agus ionstraimí dlí eile ar bhonn ar leithligh agus gan an tuairisciú a shruthlíniú faoi ionstraimí difriúla. ("gan athrú beartais") Rogha 2: Riachtanais a bhunú le tuairisciú ar chomhsheasmhacht na faisnéise idir an tuairisciú faoin MMD agus an tuairisciú faoi EU ETS, E-PRTR, Treoir NEC agus an Rialachán F-Gháis agus le tuairisciú ar na seiceálacha QA/QC a rinneadh chun comhsheasmhacht a áirithiú sna hionstraimí dlí éagsúla (lena n-áirítear sciar na n-astaíochtaí ETS). ("Tuairisc ar chomhsheasmhacht") Rogha 3: Riachtanais a bhunú a chiallaíonn go mbeidh córais náisiúnta reatha fardail BS á leasú lena áirithiú go mbeidh rochtain ar shonraí a eascraíonn ó ionstraimí tuairiscithe eile (m.sh., ETS, EPRTR, NEC) agus, dá réir sin, go mbeidh sonraí fardail ar fáil le haghaidh tuairisciú faoi ionstraimí tuairiscithe eile. ("Leasaigh an córas náisiúnta") Rogha 4: Riachtanas a bhunú le húsáid a bhaint as sonraí tuairiscithe trí mheán ionstraimí eile ar bhonn díreach, cosúil le EU ETS, EPRTR, Rialachán F-Gháis, NECD, trí shonraí truailleán tuairiscithe a athlíniú trí réiteach a dhéanamh ar: dhí-chomhbhailiú, ábhar, nósanna imeachta, uirlisí agus formáidí a úsáideann/a shainmhíníonn siad.(Cuireadh deireadh leis an bhfo-rogha seo ag céim luath.) || Tionchair chomhshaoil || Simpliú || Comhlíonadh || Ualach riaracháin Rogha 1: gan athrú beartais || - || - - || = || Costais fhéideartha má thagann easpa QA/QC chun cinn de thoradh athbhreithniú UNFCCC Rogha 2: Tuairisc ar chomhsheasmhacht || + + || ++ || HL || EUR 525,000 (gan sochair an tsimplithe san áireamh) Rogha 3: Leasaigh an corás náisiúnta || + + + || +++ || HL || EUR 380,000 4.9 Tuairisciú a fheabhsú ag féachaint ar cheachtanna foghlamtha ó chur chun feidhme roimhe seo Rogha 1: Treoir tuairiscithe reatha faoin MMD agus na forálacha cur chun feidhme a choinneáil agus brath ar an treoir mhodheolaíoch sonraithe faoin UNFCCC. Aghaidh a thabhairt ar athruithe a dhéanamh ar an treoir tuairiscithe faoin UNFCCC. ("gan athrú beartais") Rogha 2: A éileamh go mbeadh tuairisciú bliantúil ar bun agus sonrú breise a dhéanamh ar an gcineál faisnéise/sonraí le tuairisciú, agus/nó na formáidí ábhartha ("Sruthlínigh formáidí") Rogha 3: Breis sonrú a dhéanamh ar threoir mhodheolaíoch le haghaidh éifeachtaí na mbeartas agus na mbeart agus i ndáil le réamh-mheastacháin astaíochtaí GCT a ullmhú. ("Comhchuibhigh modheolaochtaí") Rogha 4: A éileamh go mbunófaí córas náisiúnta le tuairisciú ar réamh-mheastacháin, beartais agus bearta[9] (le hais príomhphrionsabail chosúla a bunaíodh d'fhardail GCT) (“Bunaigh córas náisiúnta”) || Tionchair chomhshaoil || Comhlíonadh || Simpliú || Ualach riaracháin Rogha 1: gan athrú beartais || = || = || - - - || Rogha 2: Sruthlínigh formáidí || ++ || HL || + + || EUR 980,000-EUR1.3milliún Rogha 3: Comhchuibhigh modheolaíochtaí || +++ || LL || - || Níos airde ná mar atá le haghaidh rogha 2 Rogha 4: Bunaigh corás náisiúnta || +++ || ML || + + + || 290,000 5. Comparáid na roghanna Is é an phríomhaidhm atá ag an MMD ná tacú leis an AE agus le BS a ngealltanais agus spriocanna intíre agus idirnáisiúnta a chomhlíonadh, mar aon le forbairt beartais na todhchaí, trí thuairisciú trédhearcach, beacht, comhsheasmhach, inchomparáide agus iomlán a áirithiú. Áiritheofar leis an rogha roghnaithe go mbeidh na cuspóirí seo á gcomhlíonadh go héifeachtach agus go héifeachtúil. Tá an t-ualach riaracháin atá luaite leis an gcás seo sa raon idir EUR 4-5 mhilliún don AE-27. I bhfianaise na n-éiginnteachtaí a bhaineann le réimeas aeráide na todhchaí, tuarann an rogha cás bunú próisis athbhreithnithe ag leibhéal AE i ndáil leis na sonraí GCT curtha faoi bhráid ag BS agus é mar aidhm a áirithiú go mbeidh comhlíonadh le spriocanna ESD á mheas ar bhealach cuimsitheach, trédhearcach, inchreidte agus tráthúil mar atá sonraithe sa phacáiste Aeráide agus Fuinnimh. I ndáil le tuairisciú ar astaíochtaí ón iompar muirí idirnáisiúnta agus ón earnáil LULUCF, áit a bhfuil plé beartais ar bun, ar bhonn intíre agus idirnáisiúnta araon, tá cur chuige stuama leanúnach i bhfeidhm trína áirithiú go bhfuil an MMD ag soláthar creat fónta chun riachtanais tuairiscithe mhionsonraithe a sholáthar ar bhonn níos déanaí nuair a chuirfear toradh beartais coincréiteach i gcrích (go hintíre nó go hidirnáisiúnta). Ar an mbealach seo, áiritheofar comhtháthú leis an gcreat beartais a bheidh ann amach anseo agus seachnófar dúbailt iarrachtaí, agus ag an am céanna áiritheofar go bhfuil ar chumas an AE na riachtanais mhionsonraithe a chur chun feidhme go héifeachtach. I ndáil le tionchair aeráide neamh-CO2 na heitlíochta, áirithítear comhtháthú leis an mbeartas intíre reatha a éilíonn go ndéantar iarracht na tionchair a d’fhéadfadh a bheith ag a leithéid a chur san áireamh. Tá éagsúlacht idir an togra a áiríodh sa dréacht-Rialachán maidir le tionchair aeráide neamh‑CO2 na heitlíochta, a éilíonn go ndéanann an Coimisiún measúnú débhliantúil ar na tionchair sin bunaithe ar na sonraí astaíochtaí agus ar an dul chun cinn eolaíochta is déanaí, agus na tionchair a ndearnadh iniúchadh orthu sa mheasúnú tionchair, mar aon le léargas a thabhairt ar an ionchur úsáideach arna bhfáil ó sheirbhísí eile an Choimisiúin i rith an phróisis chomhairliúcháin idirsheirbhíse. Áiríodh an togra nua seo sa dréacht-Rialachán mar gur measadh go n‑áiritheoidh sé comhtháthú le beartas reatha an Aontais, agus go mbeadh sé mar bhonn le buntáistí cosúla a bhaint amach trí leas a bhaint as ualach riaracháin níos ísle. I ndáil le tacaíocht airgeadais agus teicneolaíochta, tá an rogha roghnaithe a bhaineann le tuairisciú bunaithe ar mhodhanna coitianta a fheabhsú ag teacht le hoibleagáid an AE faisnéis thrédhearcach agus iomlán a sholáthar maidir leis an tacaíocht airgeadais agus teicneolaíochta atá á sholáthar aige do thíortha i mbéal forbartha, tacaíocht atá mar bhonn le hualach teoranta. I ndáil le hoiriúnú, cabhróidh an tuairisciú bliantúil ar ghníomhaíochtaí oiriúnaithe le straitéis oiriúnaithe don AE a shainiú, mar aon le tacú le Meicníocht Tí Imréitigh an AE. Tá an rogha seo éifeachtach de bhrí go bhfuil sé nasctha le hualach riaracháin teoranta, agus ag an am céanna áirithítear leis go bhfuil an AE níos éifeachtaí i mbun a chuid oibleagáidí tuairiscithe idirnáisiúnta a chomhlíonadh. Mar fhocal scoir, meastar faoin rogha cás freisin go gcuirfear feabhas ar an gcóras náisiúnta reatha i BS ar mhaithe le riachtanais thuairiscithe maidir le réamh-mheastacháin agus beartais agus bearta a chur i gcrích, mar aon le comhsheasmhacht le hionstraimí dlí eile atá dírithe ar thruailleáin aeir. Is bealach éifeachtach é seo le dul chun cinn a dhéanamh in ainneoin go gcruthaíonn sé ualach go fadtéarmach i ndáil le comhlíonadh níos fearr, simpliú iarrachtaí agus laghdú ar chostais. Tuarann an rogha cás freisin go mbeidh forálacha QA/QC níos fearr ann agus go gcuirfear tús le formáidí tuairiscithe sruthlínithe agus treoir a bhfuil sé mar aidhm léi caighdeán agus iomláine na sonraí atá á soláthar á mhéadú agus na riachtanais tuairiscithe reatha a shimpliú gan ualach riaracháin míchuí a chruthú. 6. Faireachán agus meastóireacht De bhrí go mbaineann na roghanna beartais uile le riachtanais faireacháin agus tuairiscithe, léireoidh iomláine, trédhearcacht, agus cloí leis na tuairiscí bainteach le riachtanais intíre agus idirnáisiúnta, cibé an bhfuil nó nach bhfuil na cuspóirí atá sonraithe curtha i gcrích trí an MMD athbhreithnithe. Chomh maith leis sin, bainfear úsáid as sraith táscairí atá ag teacht leis na cuspóirí ginearálta, sonracha agus oibríochtúla atá sonraithe sa mheasúnú tionchair seo, chun faireachán agus meastóireacht a dhéanamh ar fheidhmiú an MMD. Díreoidh na táscairí seo, i measc nithe eile, ar chomhlíonadh na dtuairiscí agus na sonraí leis na treoirlínte bunaithe agus/nó leis an treoir, a gcuid tráthúlachta, iomláine, agus na cásanna aitheanta neamhchomhlíonta san áireamh. Leanfar le measúnú a dhéanamh ar na tuarascálacha a ullmhaíodh faoin MMD a mheas ag leibhéal an AE agus/nó ag an leibhéal idirnáisiúnta gach bliain, gach 2 bhliain agus/nó gach 4 bliana. Is iad na gníomhairí a raibh baint acu riamh ag an leibhéal AE leis an gcleachtadh faireacháin agus meastóireachta, seachas DG CLIMA, ná an EEA, JRC agus Eurostat. Leanfaidh na gníomhairí céanna seo ag cabhrú leis an gcleachtadh seo amach anseo. Chomh maith le húsáid a bhaint as torthaí an AE agus an mheasúnaithe idirnáisiúnta ar mhaithe le comhlíonadh a áirithiú, úsáidfear na torthaí freisin le hiarrachtaí feabhais a stiúradh go héifeachtach mar aon le gníomhaíochtaí forbartha acmhainní ag leibhéal an AE agus BS. [1] IO L 49, 19.2.2004, lch.1 [2] Cinneadh an Choimisiúin 2005/166/CE an 10 Feabhra 2005 ina leagtar síos rialacha a bhaineann le Cinneadh Uimh 280/2004/CE Pharlaimint na hEorpa agus na Comhairle i ndáil le meicníocht le haghaidh faireacháin ar astaíochtaí gáis cheaptha teasa an Chomhphobail agus le cur chun feidhme Phrótacal Kiótó (IO L 55, 1.3.2005, lch. 57) [3] Tá an measúnú tionchair le fáil i gcáipéis oibre fhoireann an Choimisiúin ar mheasúnú tionchair “i dteannta Pacáiste na mBeart Cur Chun Feidhme le haghaidh cuspóirí an AE ar athrú aeráide agus ar fhuinneamh inathnuaite do 2020” (SEC (2008) 85/3) agus san iarscríbhinn dá chuid SEC (2008)85) Iml II. [4] Na rátálacha a úsáideadh: úsáidtear + nó – chun léargas a thabhairt ar thionchair dhearfacha nó tionchair dhiúltacha. Léiríonn = gan tionchar, +/- tionchar íseal, ++/--, tionchar meánach, +++/--- tionchar ard [5] Níl dhéantar foráil go sonrach maidir leis na tuairiscí arna dtíolacadh faoi Chinneadh Uimh 280/2004/CE maidir le tuairisciú na n‑ioncam ceantála i gcás na liúntas "eitlíochta" in Airteagal 3d(4), ach dá ainneoin sin, le haghaidh comhsheasmhachta cuirfear chun feidhme iad. [6] Tá na gnéithe mionsonraithe bunaithe ar dhréacht-chinneadh faoi Phrótacal Kiótó [7] Is córas é athfliuchadh agus draenáil” de chleachtais atá dírithe ar athfhliuchadh agus ar dhraenáil ithir orgánach a chlúdaíonn limistéar 1 heicteár, ar a laghad. Baineann an ghníomhaíocht seo le talamh atá draenáilte agus/nó athfhliuchta ó 1990 ar aghaidh agus nach bhfuil san áireamh in aon ghníomhaíocht eile atá sainmhínithe san iarscríbhinn seo, áit gurb ionann draenáil agus toradh díreach gníomhaíochta daonna a bheith ag ísliú an mhaoschláir agus gurb ionann athfhliuchadh agus toradh díreach gníomhaíochta daonna agus aisiompú, iomlán nó i bpáirt, na draenála; [8] Tá imeachtaí nach bhfuil neart ag an tír seo agus nach bhfuil tionchar ábhartha ag an tír orthu, lena n-áirítear léiriú nár tharla aon athrú talamhúsáide ar an talamh atá faoi réir imeachtaí force majeure, léiriú nach raibh aon neart ag an bPáirtí ar na teagmhais, léiriú ar iarrachtaí arna ndéanamh chun an talamh faoi réir na n‑imeachtaí force majeure a athshlánú, léiriú nach raibh astaíochtaí a bhaineann le lománaíocht tarrthálais, curtha as an áireamh. [9] Is é cuspóir an chórais náisiúnta, de réir Phrótacal Kiótó, ná ráthaíocht a thabhairt go n-ullmhófar fardal bliantúil gáis cheaptha teasa, a chloíonn leis na critéir cháilíochta atá sonraithe do na fardail, agus a thuairisciú chuig rúnaíocht Chreat‑Choinbhinsiún na Náisiún Aontaithe ar an Athrú Aeráide (UNFCC) agus Coimisiún an Aontais Eorpaigh. Is é an córas náisiúnta a thairgeann na sonraí astaíochtaí agus cúlra don fhardal. San áireamh freisin tá cartlannú na sonraí a úsáidtear agus na hastaíochtaí á ríomh, foilsiú na dtorthaí, rannpháirteachas in imscrúdaithe fardail agus bainistíocht cáilíochta an fhardail.